ועדת החינוך, התרבות והספורט, כנסת 20, פרוטוקול מספר 40, 2015-07-28 12:00

יעקב מרגי: שלום לכולם.

יעקב מרגי: אני מתכבד לפתוח את ישיבת ועדת החינוך, התרבות והספורט.

יעקב מרגי: היום 28 ביולי 2015, י"ב באב, תשע"ה.

יעקב מרגי: הנושא על סדר היום – התפרעות אוהדי בית"ר ירושלים בבלגיה, אבל האיזון – וההתגרות הפוגענית של אוהדי שרלואה.

<קריאה: למה אין נציגים של שרלואה?

יעקב מרגי: רגע, התחלת עם השאלות?

יעקב מרגי: אני עוד לא יודע מה, חכה ונגיע גם ללמה.

יעקב מרגי: עוד לא סיימתי.

יעקב מרגי: רבותי, אין ספק שהמחזות ואיך שזה שודר ואיך שזה נתפס, במיוחד כשמדובר בבית"ר ירושלים זה מקפיץ את כולנו.

יעקב מרגי: אין ספק שהמראות לא נעימים.

יעקב מרגי: המראות עשו לנו תחושה, ואני מאמין שגם לחלק גדול מאוהדי בית"ר ירושלים, בוודאי לקבוצה, ובוודאי לכל מי שאיכפת לו מהתדמית של מדינת ישראל והספורט בישראל, זה עשה לו תחושות לא הכי נעימות.

יעקב מרגי: אני מבין שהיה דיון בוועדת חוקה על הנושא החוקי, החוקתיות.

יעקב מרגי: לא רציתי, אני כדרכי לא אאבק אם אף ראש ועדה.

יעקב מרגי: קיבלתי על עצמי לא להיאבק עם אף יו"ר ועדה וזה בא לי מחוזק ומניסיון פרלמנטארי של חמש קדנציות – על זה שמישהו מקיים דיון שלא בתחום הוועדה שלו.

יעקב מרגי: הרי אפשר לדון על כל מה שקשור בכנסת – על החוקיות שלו.

יעקב מרגי: חוקתיות, חוקיות ולהסתתר מאחורי זה.

יעקב מרגי: אני חושב שזה לא היה במקום, אבל שחררתי ולא נתתי את זה, אבל לא יהיה מצב שוועדת החינוך, התרבות והספורט של הכנסת, לא תיגע בסוגיה הזאת.

יעקב מרגי: לא נעלמה מעיני התופעה המבישה של הבלגים, שהצדיעו במועל יד, קראו קריאות בשבח הצורר הנאצי, יימח שמו.

יעקב מרגי: לראייה, גם המשטרה הבלגית הייתה צריכה להגן על אוהדי בית"ר.

יעקב מרגי: זה לא שהם יצאו בתרועת מנצחים.

יעקב מרגי: אנחנו אוהבים להכות את עצמנו וזה טוב לפעמים, כי אנחנו צריכים לקדש את עצמנו במה שמותר לנו.

יעקב מרגי: ואנחנו צריכים לשדר, מה לעשות – יש מחיר לזה שאומרים אור לגויים.

יעקב מרגי: זו לא אמירה סתמית.

יעקב מרגי: והתדמית של מדינת ישראל, דווקא בגלל הרגישות שלה, היא מקפיצה אותנו.

יעקב מרגי: זה מעורר את הרגישות.

יעקב מרגי: למרות שיצא מה שיצא, אני חושב שטוב שיצא, איך שיצא, שזה זעזע את כולנו.

יעקב מרגי: יכול להיות שהקבוצה בית"ר משלמת מחיר במידת מה, אבל אין ספק שזו תרומתה לכלל הספורט בישראל, כלל מפעל הכדורגל במדינת ישראל, ובכלל התנהגות האוהדים.

יעקב מרגי: אני לא רוצה לדון פה בסוגיה הזו של אוהדי בית"ר מול הקבוצה.

יעקב מרגי: אני לא רוצה לפתוח את זה לדיון פה.

יעקב מרגי: אני חושב שאם יש תופעה כזו או אחרת של אוהדים במגרשי הכדורגל, היא צריכה להיות מטופלת במישור הפלילי, בצורה חד משמעית.

יעקב מרגי: אני לא המומחה שיודע למתוח את הקו – איפה הקבוצה צריכה להיענש, איפה זו בעיה של אוהדים כאלה ואחרים.

יעקב מרגי: אני לא יודע למתוח את הקו.

יעקב מרגי: יש סוגיות רבות בתחום הספורט שיידונו בוועדה.

יעקב מרגי: אני כבר מודיע לחברים שתוקם היום, בסיום הישיבה, ועדת משנה שתתעסק בסוגיות מסוימות אך ורק של הספורט.

יעקב מרגי: יהיה לה לוח זמנים משלה, יהיה לה קצב משלה, היא תיגע בנקודות הקשורות בהתנהלות גם הכספית, גם תקצובית, גם נושא ההתנהגות של האוהדים במגרשים – בכל אלה תידון ועדת המשנה מטעם ועדת החינוך, התרבות והספורט של הכנסת.

יעקב מרגי: בזה נוכל לתרום את חלקנו.

יעקב מרגי: אני מודה לחברי הכנסת שבאו להשתתף בדיון.

יעקב מרגי: אני אתן את רשות הדיבור ונתחיל מימין לשמאל, חבר הכנסת יוסף ג'בארין – מימין הדוברים.

יוסף ג'בארין: תודה לכבוד יושב הראש.

יוסף ג'בארין: אין ספק שיש חשיבות רבה מאד לדיון הזה, גם ברמה החינוכית, גם ברמה הספורטיבית, ברמה הציבורית.

יוסף ג'בארין: אני רוצה להעלות שתי הערות שמשכו את תשומת ליבי, בהמשך כמובן לפתיחה של כבוד יושב הראש, בעניין כל ההתנהלות של אוהדי הקבוצה, שלא צריך להכביר מילים לגביה.

יוסף ג'בארין: אני גם שמח שיש נציג של המשטרה, ואני אשמח אם גם הוא יוכל להתייחס לדברים.

יוסף ג'בארין: ראינו בסרטונים, לא יודע אם לקרוא לזה דגל או סיסמא, אבל ראינו את הדגל של תנועת כהנא חי, וכפי שכולם יודעים זו תנועה שהוכרז עליה כהתארגנות בלתי חוקית והשאלה מה המשטרה עשתה בנדון.

יוסף ג'בארין: האם נעשו מעשים כדי לחקור מי הפיץ, מי שם את זה, מי תלה את זה, כי לדעתי יש לזה השלכות מאד קשות כשקבוצת כדורגל לוקחת על עצמה פשוט לתלות ביציע דגל של התארגנות בלתי חוקית בישראל.

יוסף ג'בארין: אני מניח שאותה שאלה מופנית גם להנהלת הקבוצה – מה נעשה בדיון, האם בדקו מה קרה שם, מי הביא את הדברים האלה – כי בכל זאת, להביא את השלט או את הדגל ולתלות וכדומה, אלה דברים שאפשר לראות ואפשר לדעת מי עשה את זה.

יוסף ג'בארין: לדעתי זה נושא שצריך להטריד כל אחד שעוקב אחרי הפעילות הספורטיבית בישראל.

יוסף ג'בארין: בקהל התנוססה גם הסיסמא – בית"ר ירושלים טהורה לעד.

יוסף ג'בארין: אני תוהה ואני משתף אנשים שכאן מייצגים את הקבוצה, שקשורים לקבוצה – אני מניח שאתם מודעים לכך שהכוונה כאן היא טהורה משחקנים ערבים, וזה בדיוק מגיע באותו שבוע, באותם ימים שנציבות שוויון הזדמנויות בעבודה החליטה לחקור את הקבוצה על אפליה ועל גזענות בהתנהלות, שמתבטאת גם בכך שהקבוצה אינה מוכנה גם בפועל וגם לפעמים ברמה של הצהרות של חלק מהשחקנים והאוהדים – לקלוט שחקנים ערבים.

יוסף ג'בארין: אז שני הדברים הללו אני רואה אותם באמת בחומרה רבה ואני רואה אותם כנושאים לטיפול – הן של המשטרה והן כמובן של הנהלת הקבוצה.

יוסף ג'בארין: תודה.

יעקב מרגי: חבר הכנסת עיסאווי פריג'.

עיסאווי פריג': כבוד יושב הראש, חברים, ברכות לכל המשתתפים.

עיסאווי פריג': אני רואה את צ'יזיק ואני רואה את אמיר ואת קורנפיין ואת אושרי – מבית"ר ירושלים והחברים שטרחו והגיעו, כי הנושא חשוב להם ולכולנו.

עיסאווי פריג': כבוד יושב הראש, יש לי המון מה להגיד בסוגיה, אבל השוני בין דיון כזה מדיונים קודמים, הוא איזה תוצאה אנחנו הולכים לקבל אחרי דיון כזה.

עיסאווי פריג': כי הרי שנים, ואני הייתי בוועדת החינוך בכנסת ה-19.

עיסאווי פריג': דנו בגזענות וגם בוועדות קודמות לוועדת החינוך דנו - אני מתאר לעצמי כל שנה שני דיונים כאן - על תופעת הגזענות ועל כל האלימות בספורט.

עיסאווי פריג': השאלה היא מה יצא אחרי זה.

עיסאווי פריג': עכשיו הכרזת על הקמת ועדת משנה.

עיסאווי פריג': צעד חיובי מאד, שלא היה קודם, אבל צריך לתת לזה שיניים ולצאת עם כלים שאכן נוכל למגר - אנחנו לא נצליח באופן מוחלט – אלא להקטין את מימדי שנאת האחר שנמצאת בתוכנו.

עיסאווי פריג': לעניין החברים פה, נגיד את הדברים ואנחנו צריכים להגיד אותם בתעוזה ובאומץ.

עיסאווי פריג': צר לי מאד, אנחנו חברה כגזענית.

עיסאווי פריג': וכשאני אומר – אנחנו חברה גזענית – הגזענות לא נחלתו של צד אחד.

עיסאווי פריג': מה לעשות?

עיסאווי פריג': אבל, להגיע לרמות איך שאנחנו רואים את זה בשנים האחרונות, זה מאיים על כל אחד ואחד מאיתנו.

עיסאווי פריג': כי אני מאמין, אדוני יושב הראש – הגזענות אין לה גבול.

עיסאווי פריג': היא תמשיך עד שתאכל כל חלקה טובה וטובה אצלנו.

עיסאווי פריג': מה שהיה בבלגיה, מהאירועים החמורים והמבישים שהיו שם, זה לא דבר חדש.

עיסאווי פריג': הרי שנים על גבי שנים, אדוני יושב הראש, צעקנו ואמרנו ובכל במה ציינו שיש בתוכנו שד וסרטן גזענות שהולך ומתפשט ומסכן כל אחד ואחד מאיתנו.

עיסאווי פריג': אמרנו את זה.

עיסאווי פריג': אמרנו את זה.

עיסאווי פריג': אם אני רוצה להתייחס לחלק מאוהדי בית"ר, שחבר הכנסת ג'אברין ציין את הסיסמאות, בית"ר טהורה לעד וכהנא צדק וכל מה שהיה – אני שואל את עצמי למה שתקנו?

עיסאווי פריג': עכשיו קמנו, ועדת חוקה מתכנסת, ועדת חינוך מתכנסת, וגם ראש הממשלה מוציא הצהרה.

עיסאווי פריג': למה?

עיסאווי פריג': כי תדמית המדינה בסכנה.

עיסאווי פריג': תבינו את השוני, חברים.

עיסאווי פריג': כשהגזענות ושנאת האחר בתוכנו, אוכלת אותנו, זה לא מפריע.

עיסאווי פריג': שתדמית המדינה פתאום צועקת – וואי, כולם צריכים לקום.

עיסאווי פריג': וכאן אנחנו חברה צבועה.

עיסאווי פריג': אז מה שאני רוצה להגיד אדוני, זה פשוט – מה שרואים על המסך, הילד שרואה על המסך דברים, באופן תודעתי מה שרואים על המסך הופך להיות חוקי.

עיסאווי פריג': אם אני רואה על המסך – בית"ר טהורה לעד, או מוות לערבים, או איטבח אל יהוד – סתם, לשם השוואה – זה הופך אצל הילדים לדבר שמותר.

עיסאווי פריג': אני חותר לסיכום ואני אתייחס לזה בהמשך.

עיסאווי פריג': הכינוס הזה שמתייחס ללה-פמיליה, זה עובדה.

עיסאווי פריג': ההתנהלות של לה פמיליה בשנים האחרונות, בעשרות השנים, ארגון ששורף מועדון, ארגון שמאיים בשריפת ההתאחדות, ארגון שנלחם בערבים ומוסלמים בתוכו, ארגון שנלחם בכל יושב ראש שקורא עליו תיגר, וקורנפיין יושב כאן כדוגמא לכך.

עיסאווי פריג': כדוגמא לכך הוא יושב כאן, ואני אשמח לשמוע אותו.

עיסאווי פריג': זה ארגון שאין לו מקום בתוכנו.

עיסאווי פריג': אני לא אומר כל אוהדי בית"ר, אני לא אומר, אבל לתת לאספסוף להוביל אותנו – זה לא כמו שאמרה השרה שזה שבעה אנשים.

עיסאווי פריג': זה לא שבעה ול-70 ולא 700, זה רוב.

יעקב מרגי: גם אם זה אחד, יטופל בחומרה.

עיסאווי פריג': אני מבקש שמהישיבה הזו נצא עם משהו.

עיסאווי פריג': לא עוד ישיבה וממשיכים הלאה.

יעקב מרגי: תודה.

יעקב מרגי: אני אתן לאורחים לדבר ואתן גם לחברי הכנסת התייחסות קצרה, לא נאומים, רבותי, כי אנחנו נסכם את הדיון רק בנאומים של חברי הכנסת.

יעקב מרגי: בבקשה, חבר הכנסת רזבוזוב.

יואל רזבוזוב: אדוני יושב הראש, אני מודה לך על קיום הדיון הזה.

יואל רזבוזוב: כמו שציינו כאן חברי חברי הכנסת, למה עכשיו – כי אנחנו צריכים להודות בזה שאנחנו טובים בכיבוי שריפות.

יואל רזבוזוב: ברגע שנפגעת תדמית המדינה – אז כולם קפצו ואז כולם מתעסקים בזה.

יואל רזבוזוב: זה כבר על סדר היום הציבורי ובאמת הכנסת מקיימת תוך שבוע דיון שני ואני שמח על כך.

יואל רזבוזוב: כמו שאני אמרתי, אני מבקש להפריד את אוהדי בית"ר מהארגון הקיצוני לה-פמיליה, שהוא בדרך כלל עושה את כל הצרות ואנחנו היינו עדים לכך.

יואל רזבוזוב: המשחק האחרון היה משחק מדהים, אווירה פנטסטית.

יואל רזבוזוב: עקבתי אחרי המשחק, מחאו כפיים למרות ההפסד, הייתה אווירה אמיתית של ספורט.

יואל רזבוזוב: שאלתי למה אמרו, כי יכול להיות שראשי הארגון מפחדים עכשיו וגם הם התכנסו והתוצאה היא בהתאם.

יואל רזבוזוב: בגלל זה ביקשתי להוציא אותם מחוץ לחוק, לקרוא להם התארגנות לא חוקית.

יואל רזבוזוב: לגבי תדמית המדינה, כמו שאמרת, שכולנו הזדעזענו כמובן מאותו ארגון שזרקו את האבוקות למגרש, אבל אני חושב שכולנו הזדעזענו עוד יותר מתנועת מועל יד של האוהדים.

יואל רזבוזוב: אבל אני רוצה להזכיר שהספורט זה כלי ההסברה אולי היחיד שנותר לנו בזירה הבינלאומית.

יואל רזבוזוב: היה לנו עכשיו את שגיא מוקי, אלוף אירופה בג'ודו ובאותו יום שני חברה צעירים זכו באליפות העולם לגלישה וכל זה נעלם בגלל המעשה שהיה כאן.

יואל רזבוזוב: ובמקום לבוא ולצלם את התמונות האלה של מועל היד ולהראות לאירופה את פרצופה האמיתי בכל מה שהיה, דו"ח האו"ם הקיצוני נגד ישראל, אנחנו למחרת היינו צריכים להתנצל בפני כל העולם: זה לא אנחנו, ככה לא נראית מדינת ישראל ולא השתמשנו בכלי זה.

יואל רזבוזוב: כך שאני באמת לעוד פעם חוזר על עצמי ואני חושב שחייבים לפעול מול אותה קבוצה קיצונית, זה אחד.

יואל רזבוזוב: שנית, עוד פעולה בשני שלבים, ואני באמת מברך על כך שאתה מקים ועדת משנה לטובת הספורט, כי זה נושא מאד חשוב, כי ספורט זה תרבות, זה חינוך - אנחנו ככה מגדלים אזרחים טובים יותר – ובוועדה הזאת מעשים קונקרטיים אנחנו חייבים להמשיך.

יואל רזבוזוב: עוד מהכנסת הקודמת דיברנו על זה – על הקמת יחידה מיוחדת של משטרה, שתדע לפעול גם במישור המודיעיני וגם לדעת איך לעבוד במגרשים.

יואל רזבוזוב: היום זה עניין תקציבי כי הטוטו כן הקצה לזה כסף, המשטרה רוצים יותר ואנחנו צריכים כאן בוועדה למצוא פתרונות לכך, וכולנו צריכים להתגייס – אופוזיציה, קואליציה – כולם ביחד.

יואל רזבוזוב: פוליטיקה זה מחוץ לספורט.

יואל רזבוזוב: הדבר השני זה שופטים.

יואל רזבוזוב: שופטים עם התמחות בספורט, שופטים שמבינים שאותו אוהד שבא אחרי המשחק, אותו חוליגן שתפסו אותו והביאו אותו לשופט – שהשופט יידע מה לעשות איתו.

יואל רזבוזוב: דיברתי לא פעם עם שופטים, הם אומרים יואל, אנחנו אחרי שני תיקי רצח, איך אתה רוצה שנתנהג עם איזה חוליגן שצעק או שירד למגרש.

יואל רזבוזוב: הם לא יודעים איך להתנהג איתו.

יואל רזבוזוב: אז זה הדבר השני.

יואל רזבוזוב: אם אנחנו כולנו נתגייס, ואת הקו הזה אני כבר מוביל עם חברי מהכנסת הקודמת.

יואל רזבוזוב: בכנסת הזאת אנחנו יכולים להמשיך ולסיים.

יואל רזבוזוב: אני מקווה, לא מקווה שהממשלה תחזיק הרבה זמן, אבל בפרק הזמן הקצר שנותר לנו, אנחנו - - -

מכלוף מיקי זוהר: אנחנו מבטיחים לעשות את זה.

יואל רזבוזוב: אל תבטיחו דברים.

עיסאווי פריג': חבר הכנסת מיקי זוהר, יש את ארגון לה פמיליה וזה לא רק ירושלמים - - -

מכלוף מיקי זוהר: זה גם ליכודניקים.

עיסאווי פריג': וגם הרבה - - -

יעקב מרגי: תודה.

יעקב מרגי: עיסאווי, הדיון הוא רציני.

יעקב מרגי: אני בהזדמנות זו רוצה לברך את האורחות שלנו שמצטרפות אלינו לדיון על מה שקרה במגרש הכדורגל בבלגיה.

יעקב מרגי: זו הכנסת.

יעקב מרגי: זה לא רק מה שאתם רואים בערוץ 99.

יעקב מרגי: יש כאן דיונים מבוקר עד ערב.

יעקב מרגי: חברת הכנסת סופה לנדבר.

יעקב מרגי: מיקי, אתה הופך להיות מיני חתן היום, רשות הדיבור תינתן לך אחרי האורחים.

יעקב מרגי: דובר בית"ר, אושרי דודאי, בבקשה.

<אושרי בן-ציון דודאי: כן, קודם כל אני אתייחס לכמה דברים עליהם דיברתם, על מה שקרה בבלגיה בשבוע שעבר.

<אושרי בן-ציון דודאי: דגל תנועת כך לא הונף, אבל הונף כן כהנא חי.

<אושרי בן-ציון דודאי: פה בארץ אולי זה מחוץ לחוק, שם לא.

<אושרי בן-ציון דודאי: לא שאנחנו מגבים את זה, אבל צריך להתייחס לעניינים באופן חוקי.

<אושרי בן-ציון דודאי: לא אוהדי בית"ר ירושלים מובהקים הביאו את זה לשם, אלא חברי הליגה הצרפתית נגד בלה, בלה, בלה – אני לא יודע אפילו איך להגדיר אותם, כי בעיני הם - - -

יעקב מרגי: אני לא לחינם אמרתי בפתיח, כשהאירועים האלה מתקשרים עם בית"ר, זה תופס עוצמות.

<אושרי בן-ציון דודאי: לגמרי.

עיסאווי פריג': לא הבנתי, זה יהודים ישראלים?

<אושרי בן-ציון דודאי: לא, יהודים מצרפת שתפסו טרמפ, אין לי הגדרה אחרת - - -

עיסאווי פריג': היו גם אוהדים שם - - - -

יעקב מרגי: הוא לא הפריע לכם, הוא שמע את דבריכם, תנו לו להביע את עמדתו.

<אושרי בן-ציון דודאי: עניין הדגל של בית"ר טהורה לעד לא הונף במשחק הזה.

יעקב מרגי: יש דגל כזה, הוא קיים?

<אושרי בן-ציון דודאי: היה אחד כזה והוא הוסר.

יוסף ג'בארין: זה לא נכון עובדתית.

יעקב מרגי: סליחה, יוסף, אני חצי שעה מקשיב לכם בקשב רב ונותן לכם לדבר.

יעקב מרגי: אנחנו רוצים לנהל דיון, תרשום לך את השאלות.

<אושרי בן-ציון דודאי: הוא הוסר למעלה משנתיים.

יעקב מרגי: תסלח לי אדוני, אתה מקבל רשות דיבור מיושב הראש.

יעקב מרגי: תאמר את מה שיש לך לומר.

<אושרי בן-ציון דודאי: אומר.

יעקב מרגי: אני אתן לך רשות להתייחס לשאלות – תתייחס.

יעקב מרגי: נעשה דיון, תאמין לי, חברי הכנסת יאמרו את שעל ליבם, לא אחסום אותם, אבל בואו נעשה דיון מסודר.

יעקב מרגי: בבקשה, תאמר את מה שיש לך לומר.

<אושרי בן-ציון דודאי: הדגל הזה של בית"ר טהורה לעד הונף במשחק מול בני יהודה בינואר 2013.

<אושרי בן-ציון דודאי: זו הפעם האחרונה, לפרק זמן מאד מאד קצר וקצוב.

<אושרי בן-ציון דודאי: באשר לעניין לה-פמיליה, לא לה-פמיליה – אמרתי את זה שבוע שעבר בוועדת חוקה, אני אומר את זה שוב – אי אפשר לחשוד בי שאני דובר הארגון, אבל לטפול את כל האשמה על הארגון עצמו ולא לפרוט את זה לאנשים בודדים, שככה הרבה יותר קל לטפל.

<אושרי בן-ציון דודאי: כי להגיד לה פמיליה, אני מכיר אנשים בלה-פמיליה שהדעות שלהם רחוקות מאד ממה שמנסים לצייר, שההתעסקות החברתית, הפעילות החברתית שלהם לטובת בית"ר ירושלים לעילה ולעילה, לא קשורה בכלל לעניינים גזעניים.

<אושרי בן-ציון דודאי: כאן, תחת ארגון הגג הזה – וחלק מהאנשים שם הם קיצוניים – אני לא טומן ראשי בחול – אבל לומר לה פמיליה.

<אושרי בן-ציון דודאי: יש בקרב אוהדי בית"ר ירושלים, כמו בקרב אוהדי קבוצות אחרות, אוהדים שנגועה בהם הגזענות, אוהדים שנגועה בהם האלימות, שמפריעים לקבוצה ומהווים נזק תדמיתי לקבוצה, לכדורגל, למדינה – איך שתרצו לקרוא לזה.

<אושרי בן-ציון דודאי: לבוא ולהגיד רק לה פמיליה זו אמירה פופוליסטית וזה לא לטפל באמת בבעיה עצמה, לא באשר לבית"ר ירושלים ולא באשר לכדורגל הישראלי.

יעקב מרגי: תסכם.

<אושרי בן-ציון דודאי: אני חושב שמוטב שאנחנו נתמקד, אם רוצים לדבר על מה שקרה בבלגיה - כי לשם כך אני חושב התכנסנו – כן להתייחס לכך שהגיעו יהודים מצרפת שעשו את כל השיוך הזה, השיוך הגזעני והאמירות פרו כך, פרו כהנא חי, בבית"ר ירושלים.

<אושרי בן-ציון דודאי: נכון, אנחנו לא מסכימים, אנחנו לא אוהבים את מה שקרה בעניין הקופות, אבל אילולי כל העניינים הגזעניים שהיו לצד האירועים, היינו מדברים אחרת.

יעקב מרגי: אני רוצה לשאול אותך שאלה.

יעקב מרגי: המועדון בית"ר ירושלים סובל מהתדמית בצד או שלא בצדק, סובל עובדתית.

יעקב מרגי: אתם מרגישים שאתם מקבלים מענה ממשטרת ישראל?

יעקב מרגי: אתם משתפים פעולה?

יעקב מרגי: יש ביניכם הידברות?

יעקב מרגי: יש ביניכם ניסיון להביא לאיזה מצב שאותו קומץ אוהדים, ואני הולך על הדברים שלך, לא משייך ארגון, לא יודע כלום, ובא בנפש חפצה ובלי דעות קדומות ואומר – עם יד על הלב, יש מאמץ, יש רצון כן לשים את הבעיה על השולחן יחד עם משטרת ישראל ולמגר את התופעה הזו?

<אושרי בן-ציון דודאי: בוא, אני אענה לך.

<אושרי בן-ציון דודאי: ידיה של משטרת ישראל כבולות.

יעקב מרגי: אנחנו נשמע ממנה למה.

<אושרי בן-ציון דודאי: הידיים של משטרת ישראל כבולות, כי ברגע שמשטרת ישראל עוצרת אוהדים וזה מגיע בפני שופט, ההתעסקות, ודיברנו על זה בשבוע שעבר, גם חבר הכנסת רזבוזוב נגע בנקודה.

<אושרי בן-ציון דודאי: אחד הפתרונות - - -

יעקב מרגי: הענישה קלה מדי.

<אושרי בן-ציון דודאי: אחד הפתרונות האופרטיביים זה באמת להכשיר שופטים ייעודיים לענייני עבירות בספורט.

יעקב מרגי: יעודיים בע'.

עיסאווי פריג': הבנו את הכוונה.

יעקב מרגי: אצלך צריך להדגיש, שלא תהיה איזו אי הבנה.

יעקב מרגי: אני אומר את זה בהומור.

<אושרי בן-ציון דודאי: ברגע שהדברים האלה יקרו וגם הפרקליטות אולי תמליץ על ענישה קצת יותר חמורה - - -

יעקב מרגי: אנחנו נתייחס לזה בסיכום, תודה.

<אושרי בן-ציון דודאי: הפתרונות יהיו יותר טובים.

יעקב מרגי: איציק קורנפיין.

יעקב מרגי: אין מי שחי את הבעיה ומכיר אותה יותר ממך.

יעקב מרגי: מה אתה היום?

<איציק קורנפיין: אני באתי לפה על תקן מומחה.

יעקב מרגי: אתה לא מנהל אגף ספורט בעיריית ירושלים?

<איציק קורנפיין: כן, אבל על תקן מומחה אני פה, לא על תקן אחר.

יעקב מרגי: אמרתי, מי כמוך.

<איציק קורנפיין: כן, נכון.

<איציק קורנפיין: האמת שזה קצת מצער להגיע כל כמה שנים לדיונים בוועדות האלה ואני חושב שגם לידידי איתמר צ'יזיק, היינו בכמה וכמה ועדות שזה עולה כשיש אירועים ואחר כך משום מה, איך אמר חבר הכנסת – לא יוצאים עם דברים אופרטיביים.

<איציק קורנפיין: אני חושב שלסייג את התופעה הזאת של אלימות וגזענות רק לאוהדי בית"ר ירושלים זה לחטוא לאמת.

<איציק קורנפיין: יש תופעה של אלימות וגזענות בחברה הישראלית, התופעה הזו היא הרבה יותר תקשורתית ואולי אפילו עוצמתית במגרשי כדורגל בעיקר, ויכול להיות שבבית"ר ירושלים היא עוצמתית יותר מכולם, אבל זה לא נחלת אוהדי בית"ר ירושלים ולא נחלת אוהדי לה פמיליה, אלא זו בעיה קצת יותר רחבה.

<איציק קורנפיין: אני, לשיטתי יש כמה דרכים לטפל בבעיה.

<איציק קורנפיין: לטפל במתפרעים נקודתית, באלה שעושים את הבעיות, המשטרה יודעת מי האנשים, המשטרה צריכה לדעת ויודעת שמות.

<איציק קורנפיין: יש רכזי מודיעין שנמצאים בכל הגרעינים הקשים של כל הקהלים באגודות הספורט, יודעים מי האנשים.

יעקב מרגי: אין הרתעה, אתה אומר במילה הבאה, גם מקצועית.

<איציק קורנפיין: אני אומר שהמשטרה יודעת, אבל המשטרה צריכה פרטנר.

<איציק קורנפיין: בתקופתי, כשאנחנו פנינו למשטרה והתרענו על הדברים, גם כשהמשטרה כבר נקטה יוזמה לעשות מעשה, זה לא הגיע לכדי הגשת כתבי אישום ובטח ובטח לא לכדי עונשים מרתיעים.

<איציק קורנפיין: אז זה בפן המעשי, המיידי, הקונקרטי - - -

יעקב מרגי: בתקופתך היו הרחקות?

<איציק קורנפיין: הרחקות זה לא פתרון מעשי.

יעקב מרגי: למה?

<איציק קורנפיין: צר לי להגיד את זה, כי הרחקות הן לפעמים לתקופות קצרות, ההרחקות לא תמיד מחייבות את המורחקים לבוא ולחתום בתחנת המשטרה, יש תחנות שהם מרחיקים ולא מחייבים ואז אנשים מורחקים ובאים וזה גורם בכלל למטרה הפוכה.

<איציק קורנפיין: שוב, לטפל בגרעין הקשה, צריך לטפל בו כמו שמטפלים בעבריינים בכל קטגוריה אחרת, בכל תחום אחר.

<איציק קורנפיין: צריך לטפל בהם נקודתית.

יעקב מרגי: שאלת תם, שכולנו שואלים אותה – אתה יכול להסביר לנו למה זה קורה בעוצמות ובתדירות גבוהה דווקא אצל אוהדי בית"ר ירושלים?

<איציק קורנפיין: כי קודם כל קבוצת בית"ר ירושלים היא קבוצה מאד תקשורתית, זה דבר ראשון.

<איציק קורנפיין: הקבוצה בית"ר ירושלים, בגלל שהיא קבוצה מאד תקשורתית ואני אענה - - -

יעקב מרגי: השאלה מה קדם קודם, הביצה או התרנגולת - למה היא תקשורתית, אם זה בגלל זה או בגלל שהיא תקשורתית.

<איציק קורנפיין: בית"ר ירושלים היא קבוצה תקשורתית כי היא קבוצה שקהל האוהדים שלה רחב ובגלל ההישגים שלה.

<איציק קורנפיין: בל נשכח, יש לה גם הישגים ספורטיביים יפים מאד.

<איציק קורנפיין: אני רוצה להזכיר לכבוד יושב הראש שאנחנו פה על תקן - - -

עיסאווי פריג': וגם תגיד שהיא הקבוצה היחידה שאין בה שחקן ערבי.

<איציק קורנפיין: שנייה רגע.

<איציק קורנפיין: קודם כל זה ועדת החינוך, התרבות והספורט ואני רוצה דווקא להתייחס לנקודה אחרת, לנושא החינוך.

<איציק קורנפיין: אני לא יודע אם אתם יודעים, אבל רוב רובם של האוהדים הם בני נוער שלומדים בבתי הספר שלנו והם באים והאגודות פוגשות אותם פעם בשבוע, פעם בשבועיים בירושלים במשחקים, אבל בשאר ימי השבוע הם באים לבתי הספר.

יעקב מרגי: הם מקבלים חינוך טוב מהבוגרים.

יעקב מרגי: ראיתי איך מחנכים במגרשים.

יעקב מרגי: הבוגרים מחנכים אותם.

<איציק קורנפיין: אני חושב שלמשרד החינוך ולוועדת החינוך יש תפקיד משמעותי לא בפתרון המיידי, אלא בפתרון לטווח הארוך.

יעקב מרגי: ברור.

<איציק קורנפיין: זה ברור, אבל זה לא נעשה.

<איציק קורנפיין: זה ברור, והמועדונים - - -

יעקב מרגי: בוא תקשיב, אתה יכול להצביע על זה שהיום האלימות וההתפרעויות הן של בני נוער?

<איציק קורנפיין: חד משמעית כן.

יעקב מרגי: לא של הבוגרים?

<איציק קורנפיין: חד משמעית כן ואני אתן לך דוגמא.

עיסאווי פריג': זה נכון, אני מסכים איתך.

<איציק קורנפיין: כשאני הייתי יושב ראש היה לנו מקרה - - -

יעקב מרגי: אותי זה מפתיע, כי הם לא מצטלמים.

יעקב מרגי: המתפרעים - - -

<איציק קורנפיין: אז אני אתן לך דוגמא.

<איציק קורנפיין: היה לנו מקרה של שריפת כסאות בבלומפילד.

<איציק קורנפיין: המשטרה עצרה תשעה אוהדים ואני החלטתי להגיש נגדם תביעות אישיות.

<איציק קורנפיין: מתוך התשעה, שישה הם ילדים בני 14 עד 17 – נערים, שההורים שלהם אפילו לא מודעים לזה והם לומדים בבתי הספר שאמורים לתת להם לפחות סוג של חינוך, הסברה, הדרכה.

<איציק קורנפיין: במועדונים - לפחות בית"ר ירושלים בתקופה שלי, אני לא יודע מה נעשה בשנתיים האחרונות – כל השחקנים היו נותנים הרצאות בבתי הספר, אבל זו הייתה תכנית פרטנית שאנחנו עשינו, בלי שום שיתוף פעולה ממשרד החינוך ומשרד החינוך, צר לי, לא שותף בכלל והוא לא פרטנר.

<איציק קורנפיין: לטווח הארוך הוא חייב להיות פרטנר.

יעקב מרגי: אני חושב שזה אינטרס של המועדונים, להגדיל את המנויים, אבל בסדר, הלאה.

<איציק קורנפיין: ממש לא.

<איציק קורנפיין: ממש לא.

יעקב מרגי: זה מביא ערך מוסף.

<איציק קורנפיין: ממש לא.

יעקב מרגי: אני רוצה לתת את רשות הדיבור לצ'יזיק ואחר כך אתה.

עיסאווי פריג': לא, המהות, קורפניין, שהיה שם פעיל - - -

יעקב מרגי: אני אתך לך בהמשך.

עיסאווי פריג': בסדר, אין בעיה.

יעקב מרגי: צ'יזיק, בבקשה, למרות שלא ביקשת את רשות הדיבור, בבקשה.

יעקב מרגי: אני לא מוותר עליך.

<איתמר צ'יזיק: לא באתי לכאן מחיפה - - -

יעקב מרגי: כן, לחינם.

יעקב מרגי: אז תרום לנו משהו.

<איתמר צ'יזיק: אני אנסה.

<איתמר צ'יזיק: אני איתמר צ'יזיק, מנכ"ל מועדון הכדורגל מכבי חיפה.

<איתמר צ'יזיק: הגעתי לכאן אחרי שהגעתי עשרות פעמים במהלך השנים האחרונות לוועדות כאלה ואחרות ואני בא מתוך תקווה שיש ועדה חדשה ואולי יחול שינוי.

<איתמר צ'יזיק: והדבר הוא מאד פשוט.

<איתמר צ'יזיק: אנחנו משקיעים משאבים אדירים בהסברות בבתי הספר, אני לא אכנס לזה.

<איתמר צ'יזיק: רבותי, אם הכנסת לא תתאחד, כל הוועדות כולן, למשימה אחת לשנות את החוק ולהביא את האשמים מאחורי סורג ובריח, ובצורה משמעותית, ורק כראייה המקרה האחרון שקרה בלונדון, רק דחפו אזרח אפרו מהרכבת, צ'לסי הרחיקה לכל החיים וקיבלו עונשים כבדים מאד, רק על דחיפה כזו גזענית.

<איתמר צ'יזיק: יש גזענות וירושלים,בית"ר ירושלים לצערי הרב היא הבולטת שבהם אבל היא לא רק.

<איתמר צ'יזיק: ועד שאתם, חברי הכנסת לא תאזרו עוז ותעבירו חוק, חוקים, אני לא יודע מה, תעזבו את המשטרה, אין להם את היכולת ו - - -

יעקב מרגי: היא לא מחוקקת.

<איתמר צ'יזיק: אני מדבר רק על המחוקק, ולאחר מכן בית המשפט, השופטים – מה שנאמר פה – והראשון שייכנס לבית סוהר - - -

יואל רזבוזוב: לא, אבל נכנס לפני שבועיים.

יואל רזבוזוב: בכנסת הקודמת העברנו את חוק החמרת הענישה, ופעם ראשונה היה תקדים ואוהד נכנס לכלא ל-10 חודשים מאסר בפועל.

יואל רזבוזוב: אם מערכת המשפט תמשיך להתנהל כך, אז יהיו תוצאות.

יואל רזבוזוב: בזה אני מסכים איתך.

<איתמר צ'יזיק: אם זה ימשיך ככה, אתה מקבל ממני הצהרה לפרוטוקולים, כמעט לחלוטין תחוסל האלימות במגרשים.

<איתמר צ'יזיק: אין דרך אחרת ולא תהיה דרך אחרת.

<איתמר צ'יזיק: חבל על כל השקעה כלכלית.

<איתמר צ'יזיק: שמעתי על תת הוועדה.

<איתמר צ'יזיק: מכיוון שאיציק ואני מלווים את העסק הזה עשרות בשנים באותה משימה, נשמח לבוא לוועדה, לייעץ ולהיות שותפים, כדי שאולי סוף סוף נצליח להזיז את העגלה הזאת.

יעקב מרגי: הכבוד הוא לנו.

איתן ברושי: מה צריך לעשות, תגיד מה צריך לעשות.

עיסאווי פריג': אמרנו לך, הרתעה ואכיפה.

יעקב מרגי: רבותי, לצערי הרב בהרבה תחומים בחברה הישראלית, עד שלא קורה – ואני לא מזמין את זה – עד שלא קורה איזה אסון, אנחנו לא יודעים להתעורר ולקחת את זה לידיים ולחוקק את החוק ולעשות את ההתאמות הנדרשות.

יעקב מרגי: אין ספק, אני אומר לכם את האמת כהורה, אם הבן שלי הקטן היה מבקש ללכת למגרש כדורגל – לא הייתי נותן לו.

יעקב מרגי: אני פוחד פחד אימים.

יעקב מרגי: פחד אימים.

יעקב מרגי: אני לא יודע איך ההורים, לא שזה בשליטת ההורים, אבל פחד אימים.

יעקב מרגי: ילד בן 12, 13, 14 – נכנס ליציע אוהדים תוסס, סליחה על הביטוי – אלים לעתים, פחד.

יעקב מרגי: עד שהוא לא יחזור הביתה אי אפשר להיות רגועים.

יעקב מרגי: עד שלא יקרה משהו, לא נרים את הכפפה.

יעקב מרגי: ואני אומר לחברי הכנסת, צריך לתקן את החקיקה.

יעקב מרגי: צריך להחמיר את הענישה.

יעקב מרגי: בתי המשפט לא אוהבים שאנחנו מבנים להם בחוק את הענישה, אבל אין ברירה.

יעקב מרגי: איך אומרים, יש תקנות לשעת חירום.

יעקב מרגי: יש התנהגות בחירום שהיא לא תואמת התנהגות ברגיעה.

יעקב מרגי: יש גם חוקים, אותו חוק, אותה עבירה בחירום העונש X, ברגיעה Y.

<אושרי בן-ציון דודאי: הבעיה שאנחנו בזמן חירום.

יעקב מרגי: אנחנו במצב חירום במגרשי הכדורגל והרמזור האדום מהבהב, לא רק דולק, מהבהב כבר הרבה זמן.

יעקב מרגי: וצריך לעשות הכל והקריאה היא אלינו, לא אליכם, אלינו.

יעקב מרגי: אתם המועדונים צריכים לשתף פעולה.

יעקב מרגי: אני מרגיש את אי הנוחות שלך, דובר בית"ר ירושלים, אני מרגיש את אי הנוחות.

יעקב מרגי: בוא, אל - - -

<אושרי בן-ציון דודאי: לא, אני חייב להגיד - - -

יעקב מרגי: תן לי.

<אושרי בן-ציון דודאי: חייב.

יעקב מרגי: אתה חייב?

יעקב מרגי: תשתחרר.

יעקב מרגי: ניתן לך להשתחרר.

יעקב מרגי: אני מרגיש את אי הנוחות, אי אפשר להתעלם ממנה, אבל צריך לומר, רוצים לשמור על הגרעין – אין בעיה.

יעקב מרגי: שיוציאו אותם לכל הרוחות.

יעקב מרגי: כן, גם את אלה שאתם אומרים שזה לא - - -

עיסאווי פריג': למה שלא נעשה סיור - - -

יעקב מרגי: רגע, תן לי.

יעקב מרגי: זו שעת המבחן.

יעקב מרגי: אני אומר קחו אותם לידיים, לא יעזור לכם כלום.

יעקב מרגי: כרגע זו בית"ר, זו יכולה להיות גם קבוצה אחרת.

יעקב מרגי: אין מה לעשות.

יעקב מרגי: זה בעוכריכם, זה בעוכרי החברה הישראלית, זה בעוכרו של כל ענף הכדורגל.

יעקב מרגי: אנחנו לא רואים את זה במגרשים אחרים, בענפים אחרים.

יעקב מרגי: לא רואים את זה בענפים אחרים, ואם רואים – זה לא בעוצמות האלה.

יעקב מרגי: אז זו שעת חירום וכולנו ביחד, גם המחוקק וגם המועדונים – זו אי נוחות.

יעקב מרגי: צריך לקרוא להם, אי אפשר לוותר להם.

יעקב מרגי: לא צריך לוותר עליהם, צריך לקרוא להם לדגל.

יעקב מרגי: אתם רוצים לחסל את הקבוצה, אין בעיה, תחליטו.

יעקב מרגי: צריך להבין וכך צריך לומר להם, בפנייה כזו.

יעקב מרגי: ועם כל הכבוד, עם כל הבטן המתהפכת, בא לך לעשות להם – מי שיעמוד מולי במועל יד, אני לא יודע איך אני מתנהג מולו.

יעקב מרגי: עם כל זה, הייתי קופץ את האצבעות שלי, נושך את הלשון שלי ואחרי זה הייתי עושה מה שצריך לעשות.

יעקב מרגי: צריך לשקול אדם נזק מול תועלת.

יעקב מרגי: אתם מבינים מה שקרה לנו.

יעקב מרגי: במקום לצאת מתופעה מבישה שלהם, לצאת מהמשחק הזה, להראות לעולם פנים אחרות, אנחנו התנצלנו.

יעקב מרגי: אנחנו צריכים להתנצל.

יעקב מרגי: חבר הכנסת איתן ברושי, בבקשה.

עיסאווי פריג': כהצעה, כבוד יושב הראש, למה שוועדת החינוך לא תעשה סיור באיזה משחק של בית"ר?

עיסאווי פריג': צריך לראות את זה בעין.

עיסאווי פריג': מה דעתך?

יעקב מרגי: יהיו פה דיונים.

עיסאווי פריג': לא, לא, אני רוצה - - -

יעקב מרגי: רגע, אני עונה לך, שאלת שאלה.

יעקב מרגי: יהיו פה דיונים של ועדת המשנה בתדירות גבוהה.

יעקב מרגי: תציע ליושב ראש ועדת המשנה, שבסוף הדיון נכריז עליו.

יעקב מרגי: נקים את הוועדה ונבחר את יושב הראש.

יעקב מרגי: אני אומר לכם, מה שיחליט – הוא יקבל גיבוי ממני כיושב ראש ועדה, אני לא אעצור אותו.

יעקב מרגי: מה שהוא יחליט לעשות בתחום הזה כדי לצמצם את התופעה, אנחנו לא נפסיק אותו.

יעקב מרגי: ניתן לו רוח גבית, כמה שאפשר.

עיסאווי פריג': לרבות סיור במשחקים.

יעקב מרגי: חבר הכנסת איתן ברושי.

איתן ברושי: אני רוצה קודם כל לברך על הדיון ולהצטער שהוא מתקיים בנסיבות האלה, ולומר שבמידה מסוימת הוא גם מתקיים באיחור, משום שאם זה מצב חירום, אז זה חשוב להגיב בלוח זמנים קצר ומכה חזקה ובמקום יכולה להשפיע.

איתן ברושי: ברור שמי שמייצג פה את האגודות, עושה כל מאמץ כדי להימנע מהביזיונות האלה, אבל צריך להגיד את האמת, זה לא מספיק כנראה לנאום נאומים ולבוא לכנסת, כי בשטח אנחנו רואים שהתופעות נמשכות.

איתן ברושי: אני רוצה להגיד שלכל נער וילד, חוץ ממחנך, יש לו גם בית הורים ואני לא מציע לחלק את האחריות, רק אני אומר שחוסך שבטו שונא בנו.

איתן ברושי: למדנו כבר במקורות, וכנראה שהאמצעים שננקטו עד היום הם לא הביאו לתוצאה – אם אפשר להמשיך ולראות את התופעות, אפילו בחוץ לארץ.

איתן ברושי: זה לא מקרה.

איתן ברושי: זה היה תכנון.

איתן ברושי: מישהו הביא את האמצעים, מישהו הערים על השוטרים, מישהו תכנן את המהלך הזה.

איתן ברושי: זה לא היה מקרה.

איתן ברושי: ולכן, יש פה בעיה הרבה יותר בסיסית והרבה יותר שורשית ואני מתבייש לפעמים לשמוע ולראות את הקולות במגרשי הספורט, שהספורט הוא דבר עתיק יומין שנועד לחזק קהילות וליצור חיבורים בחברה ולאחות קרעים ופתאום אנחנו מוצאים את עצמו, כפי שנאמר – בא לברך ונמצא מקלל.

איתן ברושי: הספורט שנועד לגשר יוצר פערים, במקום לחבר עליהם.

איתן ברושי: יושבים פה אני מניח נציגים של משרד הספורט, חלק אני מכיר, ומדובר פה גם על הרבה מאד משאבים.

איתן ברושי: זה לא משנה אם זה משאבי מדינה או משאבים פרטיים או חסויות של חברות וכו', לא נרחיב.

איתן ברושי: בסך הכל הענף הזה מגלגל הרבה כסף ועוד לא דיברנו על ההימורים וכל מה שמתלווה אליהם.

איתן ברושי: זה קצת דיון בהרכב מצומצם וקצת בלוח זמנים מאוחר, כדי לנקוט בצעדים שהם לא יכולים למנוע.

איתן ברושי: צעדים שאנחנו נוקטים כנראה לא מונעים את התופעה.

איתן ברושי: לכן שאלתי את ידידי איתמר, אני מכיר אותו הרבה שנים וגם את החברים האחרים, אני בכל זאת מציע שיגידו מה הם מציעים.

איתן ברושי: מצד אחד אנחנו לא רוצים לשפוך את המים עם התינוק וחשובה פעילות המועדונים.

איתן ברושי: אני לא חושב שלסגור מועדון זה להעניש, צדיק ורע לו, רשע וטוב לו.

איתן ברושי: אנחנו לא צריכים להעניש את מי שבסדר, אבל יש פה משהו של חוסר שליטה, כולל של המשטרה, כולל של כוחות אחרים.

איתן ברושי: תראו, בעידן שישראל מוצאת בכל העולם גורמים שיש להם חשש לטרור – חס וחלילה לא להשוות – לא יכול להיות שהמשטרה לא מסוגלת להשתלט על הדבר הזה.

איתן ברושי: משטרה תפקידה למנוע את האירועים ולטפל בהם כשהם קורים.

איתן ברושי: אז מה, בכל האמצעים, בכל השכלולים ובכל האמצעים שעומדים לרשותנו, המשטרה לא מסוגלת למנוע תופעות של אלימות, כפי שראינו בתקופה האחרונה?

איתן ברושי: המשטרה יותר חזקה ממה שראינו, ולכן אני חושב, אדוני יושב הראש, צריך להקים לא ועדת משנה שלנו, אלא ועדה רב תחומית.

איתן ברושי: צריך להקים פה ועדה רב תחומית של מספר משרדים ומספר ועדות, כדי לבער את הנגע הזה, משום שאנחנו חברה שיש בה חילוקי דעות, אפילו מה שקורה עכשיו, ביהודה ושומרון, ואין ספק שהמתח בתוך החברה משפיע גם על המגרשים וההיפך.

איתן ברושי: לכן מי שנכווה ברותחין צריך להיזהר בצוננים ואנחנו חברה עם הרבה חילוקי דעות ועוד יעמדו בפנינו הכרעות קשות.

איתן ברושי: כבר רצחו פה ראש ממשלה.

איתן ברושי: צריך להימנע מהתופעות האלה, כי הן יכולות גם להוליד דברים חמורים יותר, ומי שמרים יד במגרש, יכול גם להניף אקדח.

איתן ברושי: לכן אני חושב שמוכרחים להתייחס יותר ברצינות ואלימות היא אלימות.

איתן ברושי: וזו לא בעיה של ראשי הספורט, זו בעיה של ראשי המדינה וצריך לנקוט בצעדים הרבה יותר חמורים והרבה יותר ברורים וצריך לדעת שיש מחיר.

איתן ברושי: יש מחיר לקלות דעת הזאת, ואני מציע שבוועדת המשנה - ואני מברך על כך - יהיו בה הרכבים יותר מגוונים מהרכב רק של ועדת החינוך, התרבות והספורט.

איתן ברושי: תודה.

יעקב מרגי: תודה.

יעקב מרגי: גל קרפל, רכז בועטים את הגזענות והאלימות במגרשים.

יעקב מרגי: כותרת, אם אתה עומד מאחוריה ומצליח – אנחנו איתך.

יעקב מרגי: בוא תסביר לנו מה אתה הולך לעשות.

<גל קרפל: יפה, אז דבר ראשון אני עובד כל היום, התפקיד שלי זה לעסוק בעניין הזה של האלימות והגזענות.

<גל קרפל: אני חושבת שהדיון של כל הדיון הזה, אנחנו - - -

יעקב מרגי: מה זה ארגון, עמותה?

<גל קרפל: זה מטעם הקרן החדשה לישראל.

יעקב מרגי: כל הכבוד לכם.

יעקב מרגי: גם דברים טובים.

יעקב מרגי: יש לה פמיליה, יש קרן חדשה.

יעקב מרגי: אם לא, לא היה.

<גל קרפל: חברים, המטרה שלי אני חושב דומה מאד למטרה שלכם, אף אחד מאיתנו לא רוצה שתהיה גזענות.

<גל קרפל: אני חושב שהכותרת של הדיון הזה – מדברים על ההתפרעות בבלגיה - ואני חושב גם כמו כמה מקודמי שזה לא בדיוק הנושא – הנושא הזה של איך אוהדי כדורגל מתנהגים כשהם יוצאים לחו"ל, זה נושא שגם באנגליה ובגם במדינות אחרות, הנושא של הטיפול באלימות ובגזענות הוא הטוב ביותר – הוא קיים, ואני לא חושב שאנחנו צריכים לטעות ורק לחשוב איך מונעים מאוהדים ישראלים להתנהג בחו"ל.

<גל קרפל: גם עניין התדמית של ישראל שנפגעה, עם כל הכבוד, התדמית לא נפגעה בצורה כל כך אקוטית.

<גל קרפל: אוהדי כדורגל מתפרעים בכל אירופה ואולי זה טריגר טוב, אבל אני לא חושב שזה הנושא.

<גל קרפל: מעבר לזה, דיברנו על עניין השלטים, שלטי כך ושלטי בית"ר טהורה לעד – אני גם חושב שזה נושא מובן מאליו ובמגרשי כדורגל אסור שיהיו השלטים האלה.

יוסף ג'בארין: היה שלט כזה בבלגיה?

<גל קרפל: היה שלט, אבל אני מדבר על ישראל.

<גל קרפל: איפה שיש שוטרים, אני חושב שגם המשטרה עושה עבודה לא רעה בלמצוא את השלטים האלה.

<גל קרפל: בטדי השוטרים עוברים שלט-שלט, וזאת לא משימה כל כך מסובכת, לא צריך ועדות גדולות כדי למנוע שלטים, זו משימה די פשוטה לעבור שלט-שלט ולראות שאין שלטים גזעניים.

סופה לנדבר: אני רוצה לדעת מה עושה הקרן החדשה.

יעקב מרגי: עוד מעט.

סופה לנדבר: אני רוצה להבין.

עיסאווי פריג': במגרש - - -

יעקב מרגי: עיסאווי!

עיסאווי פריג': אני מתקומם, כי אני רוצה את הדיון בדה לגיטימציה הזו.

סופה לנדבר: איזו לגיטימציה?

עיסאווי פריג': מה השאלה?

סופה לנדבר: השאלה שלי פשוטה.

יעקב מרגי: סופה, שמעתי את השאלה שלך.

סופה לנדבר: כן, כן.

סופה לנדבר: אני רוצה לדעת.

יעקב מרגי: עיסוואי, אתה רוצה לעשות מהומה?

עיסאווי פריג': זה לא מהומה.

יעקב מרגי: אתה עושה מהומה.

יעקב מרגי: כן, גל, עכשיו אני מנווט אותך.

יעקב מרגי: אמרת את מה שאמרת - - -

<גל קרפל: אבל יש לי עוד כמה דברים חשובים לומר.

יעקב מרגי: תן לי רגע, אופרטיבית - - -

<גל קרפל: אני מגיע לזה.

יעקב מרגי: לא, לא, אתה עוד לא יודע מה אני הולך לומר לך.

סופה לנדבר: גם אני לא יודעת.

יעקב מרגי: סופה, את רוצה לדבר?

יעקב מרגי: אני אתן לך לדבר.

סופה לנדבר: אני רוצה.

יעקב מרגי: אז בבקשה, בהמשך.

יעקב מרגי: תאמר לי, זה ארגון, נכון?

<גל קרפל: נכון.

יעקב מרגי: אני באמת לא מעניין אותי קרן חדשה, או לא קרן חדשה.

סופה לנדבר: ארגון ספורט?

עיסאווי פריג': ארגון שנלחם בגזענות.

יעקב מרגי: עיסוואי.

עיסאווי פריג': אני עונה לחברת הכנסת.

יעקב מרגי: לא, לא, אתה לא עונה לה.

יעקב מרגי: אתה מפריע לי.

יעקב מרגי: דיברנו על חוק הרעש פעם אחת, אי אפשר להתגבר על הרעש.

יעקב מרגי: אתה וסופה, גם המיקרופונים לא יכולים להתגבר עליכם.

יעקב מרגי: תקשיבו, אנחנו צריכים ללמד את האוהדים, נכון?

יעקב מרגי: אז בבקשה, תכבדו את עצמכם.

יעקב מרגי: אני אומר לך בגדול, לא איכפת לי האוריינטציה של הקרן החדשה.

יעקב מרגי: קם ארגון עם כותרת בומבסטית – אתם עושים משהו אופרטיבי?

<גל קרפל: כן.

יעקב מרגי: תגיד לי מה אתם עושים.

<גל קרפל: אוקיי, מה שאנחנו עושים, אנחנו ארגון בת של הארגון האנגלי – בעט את הגזענות מהכדורגל, ואנחנו מנסים לעשות את אותם דברים בישראל, כמובן - - -

יעקב מרגי: כולל רמת הכדורגל?

<גל קרפל: בוודאי.

<גל קרפל: אני מתעסק רק בכדורגל, כי ההבנה שלנו היא שכדורגל זה כלי מחנך בלתי רגיל ואם המגרשים יהיו נקיים מגזענות – תהיה לזה השפעה על החברה, זאת התיאוריה וזה גם מה שקורה באנגליה.

<גל קרפל: אז זו התשובה לעניין הזה.

<גל קרפל: מבחינה אופרטיבית, יש לנו משקיפים במגרשים שמזה 10 שנים הולכים, אני מקווה להמשיך את זה וגם לייצר שיח יותר טוב עם הקבוצות ועם המנהלת.

<גל קרפל: אם אפשר רק להשלים את הצעדים האופרטיביים, יש לי עוד שלושה משפטים.

<גל קרפל: אני חושב שכפי שאמרתם קודם, הנושא הוא באמת הילדים והחינוך והעניין הוא שהמגרשים יהיו נקיים מהתופעות האלה.

<גל קרפל: אופרטיבית, לדעתי, עם כל הכבוד לכל הפתרונות, זה הרחקות, זה הרחקה של אוהדים מהמגרשים, שלפי החקירות שלי בנושא הזה יש שתי בעיות עיקריות.

<גל קרפל: אחת, זה משטרת ישראל שלפעמים יש לה תסכול מזה שהיא לא מצליחה, שגם אם היא מביאה אוהדים – היא לא מצליחה לשפוט אותם וגם אין אחידות בכל הארץ.

<גל קרפל: אני שמעתי מהמשטרה שבטדי נגיד, הם מנהלים את אוהדי בית"ר, אם בית"ר מקבלת רדיוס בנתניה, המשטרה מתנהגת טיפה אחרת, וצריך שתהיה אחידות בכל המגרשים בארץ ולא רק בבית"ר ירושלים ולא רק בלה-פמיליה.

<גל קרפל: הנושא השני הוא הנושא של שיפוט, אחידות בשיפוט.

<גל קרפל: אני מסכים לחלוטין, שכפי שאמרת, יושב ראש הוועדה, כל אוהד שמגיע צריך להיות מטופל.

<גל קרפל: אנחנו צריכים למצוא את הדרך שעם תחילת הליגה, אכן כל אוהד בליגת העל - - -

יעקב מרגי: תודה, תודה.

יעקב מרגי: משטרת ישראל.

סופה לנדבר: אני עוד לא הבנתי במה הם עוסקים.

יעקב מרגי: את רוצה לדבר עכשיו או אחרי המשטרה?

סופה לנדבר: במה הם עוסקים?

יעקב מרגי: רגע, מה את רוצה?

סופה לנדבר: אני רק שאלתי במה הם עוסקים.

סופה לנדבר: מה, כל דבר קשור לפוליטיקה?

יעקב מרגי: חברת הכנסת סופה לנדבר והשרה לשעבר, את רוצה את רשות הדיבור עכשיו או אחרי משטרת ישראל?

יעקב מרגי: משטרת ישראל, בבקשה.

יעקב מרגי: אתה שמעת את הקולות.

יעקב מרגי: אני לא רוצה להגיד לך מה אומר פלטו שרון בשידור – מה עשית בשביל מדינת ישראל.

יעקב מרגי: השאלה – משטרת ישראל – האם באמת ידיכם כבולות?

יעקב מרגי: אומר לך איציק קורנפיין, אומר לך במפורש שאתם יודעים מי הם.

יעקב מרגי: מי אמר את זה?

<איציק קורנפיין: אני אמרתי.

יעקב מרגי: אמרת.

יעקב מרגי: יפה, לא טעיתי.

יעקב מרגי: אתם יודעים מי הם.

יעקב מרגי: כשאתם רוצים, אני לא רוצה להגיד לך מאיפה תוציאו את השערה.

יעקב מרגי: כשאתם רוצים אתם יודעים לעשות את זה.

יעקב מרגי: השאלה, ואני באמת שואל, האם אתם באמת רוצים להתמודד?

יעקב מרגי: אפשר להחמיר את הענישה, אפשר לתקן עוד קצר, אפשר.

יעקב מרגי: אני לא פוטר את המשטרה, כמו שאמרתי - - -

<איתמר צ'יזיק: כבוד יושב הראש, הם לוקחים אותם ומביאים אותם.

יעקב מרגי: לא, לא, צ'יזיק, תן לי.

<איתמר צ'יזיק: חמישה ימי הרחקה מהמגרשים.

<איתמר צ'יזיק: זה לא הם.

יעקב מרגי: תן לי רגע.

יעקב מרגי: אני לא פוטר את בתי המשפט, לא פוטר את הקבוצות, את המועדונים, לא פוטר את האוהדים - - -

<איתמר צ'יזיק: זה לא הם.

יעקב מרגי: לא פוטר את עצמנו המחוקקים, בטח ובטח לא פוטר את המשטרה.

יעקב מרגי: לא מאשים אותה, אבל לא פוטר אותה.

יעקב מרגי: כשאתם רוצים – אתם יודעים לעשות זאת.

יעקב מרגי: ההתרעה, אתם חלק מההרתעה.

יעקב מרגי: לא יעזור כלום.

יעקב מרגי: עוד לא הגענו למצב, לשמחתי הרבה, שבמדינת ישראל המדים הכחולים לא מרתיעים.

יעקב מרגי: אוי ואבוי לנו אם נגיע לזה.

יעקב מרגי: אתם יודעים את זה.

יעקב מרגי: יודעים לעשות את זה, יודעים.

יעקב מרגי: אני אומר לך ואני לא נסחף, מי שמכיר אותי – אני לא מוציא כותרות בומבסטיות.

יעקב מרגי: זה מצב חירום במגרשים, בחלק מהמגרשים לפחות קיים מצב חירום.

יעקב מרגי: אני חושב שכל מגרש צריך להקפיץ אתכם לא רק כמה שוטרים יועסקו ואיך ומי ומה.

יעקב מרגי: אני חושב שבכל משחק צריך לדעת לפני כן, ואם צריך להפעיל מודיעין לפני כן, צריך להפעיל מודיעין לפני כן.

יעקב מרגי: ואם צריך לדרוש כוחות, תדרשו כוחות.

יעקב מרגי: צריך לומר, תעזקו, תאמרו מה הבעיה.

יעקב מרגי: כי כל עוד הבעיה חוזרת ונשנית, חוזרת ונשנית, כל הנוגעים בדבר כשלו.

יעקב מרגי: תודה.

יעקב מרגי: בבקשה.

<קובי דודיאן: צהריים טובים.

<קובי דודיאן: שמי קובי, אני מפקד מרחב מוריה.

<קובי דודיאן: בתחום אחריותי מגרש טדי, אפשר להגיד שזה המגרש הביתי של בית"ר ירושלים.

<קובי דודיאן: אני אסביר איך אנחנו מתנהגים ואיך אנחנו מתנהלים.

<קובי דודיאן: לפני כל משחק יש הערכת מצב, תלוי מה הרגישות של המשחק.

<קובי דודיאן: אם זה משחק רגיש מאד, אז זו הערכת מצב שנעשית בראשותי, אם לא – על ידי קצין האג"ם שלי, ובהערכת המצב לוקחים בחשבון את ההיערכות של המשטרה.

<קובי דודיאן: צריך לזכור שאנחנו פועלים על פי הסמכויות שניתנו לנו על פי חוק הספורט.

<קובי דודיאן: משטרת ישראל היום לא נמצאת בתוך מגרשי הכדורגל.

<קובי דודיאן: יש סדרנים, יש מנהל, שהוא אחראי – חברה אזרחית – שהוא אחראי על ההיערכות ועל הסדר בתוך מגרשי הכדורגל.

<קובי דודיאן: אבל כמו שאמרתי בהתחלה, אם יש הערכת מצב שאומרת שהמשחק הולך להיות רגיש מאד ואם נכנס מודיעין – אז אנחנו לוקחים אחריות, כמו ביום חמישי האחרון, שבחנו והחלטנו שזה משחק רגיש.

<קובי דודיאן: אנחנו לקחנו אחריות ואני הייתי מפקד המגרש.

<קובי דודיאן: אני יכול להגיד שיש הרתעה בטדי.

<קובי דודיאן: כמות האירועים שנה שעברה בטדי, אפשר לספור אותה על שתי אצבעות.

<קובי דודיאן: בסך הכל שני אירועים חריגים שהיו במגרש טדי, של קריאות גזעניות.

<קובי דודיאן: אני חושב שיום חמישי היה דוגמא שכשמחליטים לעשות מעשה, אז יש גם תוצאות טובות.

<קובי דודיאן: אחרי הסיפור של בלגיה נחקרו 27 אוהדים שהיו בבלגיה.

<קובי דודיאן: במקרה הזה, אף אחד מהם לא היה קטין.

<קובי דודיאן: מעטים מאד לפני גיוס ואחרי צבא רובם.

<קובי דודיאן: בית המשפט החליט להרחיק הרחקה משמעותית בין עונה לשתי עונות – 13 אוהדים.

<קובי דודיאן: זה מצטרף לאוהדים נוספים שהבאנו, שכבר היו מורחקים ממשחקים אחרים.

<קובי דודיאן: כלומר, לבית"ר ירושלים כיום יש 26 אוהדים מורחקים.

<קובי דודיאן: זה חלק מההתרעה.

יעקב מרגי: אתה מזהה אולי פרובוקציה מתנועת כך, כהנא חי, שמתלבשים על המשחקים של בית"ר ירושלים?

<קובי דודיאן: אני לא חושב.

<קובי דודיאן: אני לא חושב שיש פרובוקציה.

מכלוף מיקי זוהר: מאיפה הבאתם את זה?

יעקב מרגי: תן לי, מה איכפת לך שאני שואל?

עיסאווי פריג': ריגשת אותו.

יוסף ג'בארין: היה שלט כזה במשחק.

עיסאווי פריג': הוא שאל שאלה לגיטימית, מה אתה - - -

יעקב מרגי: פיתחתי רגישות לזה שאתה מתפרץ.

יעקב מרגי: כן, בבקשה, אדוני.

<קובי דודיאן: אנחנו לא נתקלנו בדברים האלה.

<קובי דודיאן: בטח לא בירושלים.

יעקב מרגי: אתה חושב שיש מקום להחמיר את הענישה?

<קובי דודיאן: נאמרו פה הרבה מאד דברים.

<קובי דודיאן: אני חושב שחלק מזה זה גם חינוך.

<קובי דודיאן: המשטרה בסוף מטפלת במה שהרשויות האחרות לא הצליחו לטפל.

<קובי דודיאן: אני חושב שמה שקורנפיין אמר, זה מנושא של חינוך ועד החמרה בענישה, בהחלט יש מקום.

<קובי דודיאן: יש עוד הרבה מה לעשות.

יעקב מרגי: תודה.

עיסאווי פריג': יש נקודה, אדוני יושב הראש.

יעקב מרגי: בבקשה.

יעקב מרגי: אתה רואה, כשאתה מבקש רשות דיבור בנחת.

עיסאווי פריג': אני פשוט רוצה להבהיר את התמונה.

עיסאווי פריג': אתם לא במגרשים, אבל אתם אחראים על מה שקורה שם.

עיסאווי פריג': תפתור לי את התעלומה הזאת.

<קובי דודיאן: אז אמרתי.

עיסאווי פריג': אני מכיר אתכם.

<קובי דודיאן: אנחנו עושים הערכת מצב לפני כל משחק.

<קובי דודיאן: אנחנו בעיקרון לא נמצאים במגרשים ויש לנו אחריות כ כוללת.

<קובי דודיאן: כלומר, אם מנהל קבוצה מרגיש שהוא לא יכול, שיש אירועים, אז הוא קורא לנו ואנחנו לוקחים את האחריות על המשחק, גם אם מנהל הקבוצה, גם אם חברה אזרחית, או גורם אזרחי היה אחראי על המשחק מראש.

עיסאווי פריג': כבוד יושב הראש, אני חושב שזה הזמן לצאת בקריאה אחידה ואנחנו נפתור רבות מהבעיות שם – להחזיר את המשטרה למגרשים.

עיסאווי פריג': היא לא יכולה להיות אחראית בשלט רחוק.

עיסאווי פריג': כי החוק הביא סדרנים, אבל מי אחראי על הסדרנים?

עיסאווי פריג': הם.

עיסאווי פריג': מאז שהמשטרה יצאה מהמגרשים - - -

יעקב מרגי: המצב החמיר.

עיסאווי פריג': המצב החמיר.

יעקב מרגי: התאחדות הכדורגל כאן?

<אמיר נבון: כן.

<אמיר נבון: עורך הדין אמיר נבון, מנהל אגף משפטי בהתאחדות.

יעקב מרגי: מה אתה אומר על הכל?

יעקב מרגי: תן לי את התובנות שלך.

<אמיר נבון: נאמרו פה הרבה דברים.

<אמיר נבון: קודם כל, אנחנו הוזמנו לפה בעקבות אני מניח – רק בשביל לשים את הדברים בצורה מסודרת – משחק שלא היה במסגרת ההתאחדות.

<אמיר נבון: ממה שאני ראיתי - - -

יעקב מרגי: דיברנו על בלגיה 4 דקות מתוך כל הדיון, שכולו יצא מתוך האווירה הכללית שיש.

יעקב מרגי: אז יש לך מקום להתייחסות.

<אמיר נבון: כן, כן, אני רק אמרתי את זה כהקדמה.

<אמיר נבון: אני מתחבר וסליחה שאני אומר את הדברים בצורה קצת לא נעימה ובוטה.

<אמיר נבון: חלק מהדברים שנאמרים פה, נאמרו פה גם בכנסת הקודמת באותה ועדה וגם בכנסת שלפני.

<אמיר נבון: אם זה הקמת יחידה - - -

יעקב מרגי: מה אתה מציע, שלא נאמר אותם עוד פעם?

<אמיר נבון: לא, לא, לא, אני מציע שצריך לעשות אותם.

<אמיר נבון: אם זה הקמת יחידה משטרתית ייעודית, אם זה למנות שופט ספציפי שיתנהל רק בתחום הספורט בבתי המשפט, זה דברים שנראים לי מאד מאד מאד מאד חשובים.

יעקב מרגי: מאחר שאתה גם נציג ההתאחדות, גם עורך דין במקצועך ומן הסתם יש גם יועץ משפטי להתאחדות, נכון?

<אמיר נבון: כן.

יעקב מרגי: יפה.

יעקב מרגי: אולי תעשו משהו אקטיבי?

יעקב מרגי: הרי אתם מעין מי שמכיר, לכאורה, אני לא יודע, יכול להיות שבפועל זה לא ככה.

יעקב מרגי: אין מי שלכאורה צריך להכיר את המחלות של כל תרבות הספורט היום, במיוחד בכדורגל ואני מדבר כרגע ומתמקד בכדורגל.

יעקב מרגי: וכל התופעות, סליחה שאני אומר את זה, שקורות לפעמים, לא תמיד, המבישות, ואתם אולי יודעים להצביע.

יעקב מרגי: נאמרו פה תיקוני חקיקה.

יעקב מרגי: יש לכם הצעה קונקרטית.

<אמיר נבון: הדברים שנאמרו פה, אם צריך אנחנו נכין גם הצעה קונקרטית, נראה לי שכשזה נאמר בבית הזה, זה יכול - - -

יעקב מרגי: לא יצוין.

יעקב מרגי: בגדול ההתאחדות לכדורגל זה לא איזה מועדון חברים שהוקם בשביל החברים.

יעקב מרגי: הוא הוקם בשביל ענף הכדורגל.

יעקב מרגי: אני חושב שאתם צריכים להיות אקטיביים, ואקטיביים בכך שלחפש מתחת לאדמה עם נרות ועם פנסים, את הפתרון.

<אמיר נבון: אדוני, אנחנו אומרים את הדברים האלה בכל פורום אפשרי וקיים.

<אמיר נבון: גם בפורומים האלה פה, גם בחדרים אחרים בבית הזה.

יעקב מרגי: לקחתם קבוצת מומחים?

יעקב מרגי: שאלתי, עשיתם?

יעקב מרגי: ישבתם באיזה דיון?

יעקב מרגי: יש לכם איזה ממצאים?

יעקב מרגי: איזה ועדה שהוקמה לבחינת הנושא ויש לכם המלצה אלינו, כמחוקקים?

<אמיר נבון: זה חלק מתפקידי ההתאחדות לכדורגל, ממטרות ההתאחדות לכדורגל – מניעת אלימות בספורט.

יעקב מרגי: ומה נעשה?

<אמיר נבון: מה נעשה?

<אמיר נבון: אפשר לדבר פה הרצאה של שעה על הדברים האלה.

<אמיר נבון: גם ברמת החינוך, איך אנחנו מנסים לקדם מול רשות החינוך, גם ברמת הענישה, גם ברמת האכיפה, גם ברמות שהיו ועדות בעבר שטיפלו בדברים האלה.

יעקב מרגי: אמירות קונקרטיות אין לכם?

<אמיר נבון: בוודאי שיש.

<אמיר נבון: יש המון הצעות קונקרטיות.

יעקב מרגי: אני יכול לקבל אותן לוועדה, את עמדת ההתאחדות?

<אמיר נבון: בהחלט, אדוני.

<אמיר נבון: חד משמעית.

יעקב מרגי: תודה רבה.

<אמיר נבון: בבקשה.

עיסאווי פריג': אדוני יושב הראש, אני, כמעורה בתחום והייתי בתחום, אני מכיר את אמיר גם אישית.

עיסאווי פריג': אמיר, ההתאחדות, כל מה שהיא עושה היא מענישה את הקבוצה במקרה ויש אלימות, נקודה.

עיסאווי פריג': היא מזמינה את הקבוצה לבית דין משמעתי ומטילה על הקבוצה עונש, אם זה בנקודות, או עונש כספי.

עיסאווי פריג': זה מה שההתאחדות עושה.

עיסאווי פריג': בוא נקרא לילד בשמו.

עיסאווי פריג': זה הכל.

עיסאווי פריג': אני בעצמי השתתפתי בזה.

יעקב מרגי: טוב.

<אמיר נבון: רק עוד דבר אחד.

<אמיר נבון: הוזכר פה החוק למניעת אלימות בספורט.

<אמיר נבון: זה חוק שההתאחדות הרימה, שההתאחדות ניסחה, שוועדה שההתאחדות כינסה בסופו של דבר הביאה את הצעת החוק הזו.

<אמיר נבון: יש עוד הרבה דברים שאני יכול להגיד שהם מעבר לרמת ה - - -

יעקב מרגי: תגיש אותם לוועדה, זה חשוב מאד.

יעקב מרגי: אנחנו מבקשים את ההמלצות ההתאחדות לתופעה הזו.

יעקב מרגי: תודה.

יעקב מרגי: חברת הכנסת סופה לנדבר, בבקשה.

סופה לנדבר: אדוני, אני חושבת שאנחנו במשך שעה שומעים המון דברים, חוץ מהדברים העיקריים שבגללם התאספנו.

סופה לנדבר: בעצם יום עצוב, עצב ובושה אחרי המשחק הזה.

סופה לנדבר: אני חושבת שכולנו יודעים שספורט זה משחק, זה בריאות, זה תרבות, זה חינוך, זה קשרי חוץ ומה נעשה במקום זה?

סופה לנדבר: היום אנחנו מדברים על סטיגמות שחברי כנסת מנסים להדביק לחברה הישראלית ואני כן רוצה לדבר על הדברים החיוביים בחברה הישראלית.

סופה לנדבר: נכון שבכל חברה יש לעתים אגרסיביות ויש שנאה ויש דברים לא חיוביים.

סופה לנדבר: אבל יחד עם זאת, כמו בכל חברה, בחברה הישראלית יש המון דברים חיוביים ביותר.

סופה לנדבר: אני רוצה לדבר על דבר שלא היה יכול לקרות במדינה אחרת.

סופה לנדבר: אני אדבר על צוק איתן.

סופה לנדבר: כאשר נהרג שם חייל בודד, תסתכלו, חייל בודד שלא היה לו אף אחד כאן במדינת ישראל ודווקא אנשי ספורט, עם קריאה בפייסבוק, הזמינו 30,000 איש להלוויה של הבחור הזה.

סופה לנדבר: וברגעים הקשים, המשפחה שהגיעה מארצות הברית לא הייתה לבד, 30,000 הגיעו.

סופה לנדבר: אני חושבת שדבר כזה יכול לקרות – אחדות, יחד, כתף לכתף – זה יכול להיות רק בחברה יפה.

סופה לנדבר: אני חושבת שלחברה שלנו יש דברים מאד חיוביים וחייבים להדגיש אותם.

סופה לנדבר: יחד עם זה, הדיון בנושא הוא כדי לגלות את הבעיות ולטפל בהם.

סופה לנדבר: אני חושבת שאנחנו צריכים לצאת בישיבה עם החלטה איך אנחנו מטפלים בבעיה שהיום אנחנו מדברים עליה ויש לה ייצוג בוועדה שלך.

סופה לנדבר: אני לא תמיד בעד חקיקה.

סופה לנדבר: אני לא חושבת שכדי לתת ענישה, צריכים עוד חקיקה ועוד חקיקה.

סופה לנדבר: אני חושבת שיישום חוקים שקיימים היום במדינת ישראל יכולים להביא פתרון.

סופה לנדבר: אני נגד חוק חדש, אבל אני גם בעד משטרה.

סופה לנדבר: אני חושבת שלא בכל מקום צריכה להיות משטרה.

סופה לנדבר: יש פיקוח וצריך להיות פיקוח, ולא בכל מקום אנחנו צריכים את המשטרה.

יעקב מרגי: אבל במקום שיש בעיות צריך?

סופה לנדבר: בעיות יש, אבל בעיות יש בכל פינה.

סופה לנדבר: בלי משטרה החברה שלנו לא יכולה להתקיים ויחד עם זה אני אומרת לך, טוב שאתה מקיים ואני מאמינה שנציגי הארגונים יתנו לנו פתרונות איך אנחנו לא נקים עוד ועדה ועוד ועדה וועדה על ועדה - - -

יעקב מרגי: לא, איתן אמר והלך.

סופה לנדבר: אבל אני רוצה לצאת מהישיבה הזאת עם מסגרת טיפולית, בגלל שזה קודם כל חינוך וחינוך וחינוך.

יעקב מרגי: תודה.

יעקב מרגי: יצחק שמואלי, בקצרה, כי אין לנו הרבה זמן, אני לקראת סיכום.

<יצחק שמואלי: כבוד יושב הראש והנוכחים, אני אציג את עצמי.

<יצחק שמואלי: אני אוהד של בית"ר 40 שנה לפחות.

<יצחק שמואלי: הייתי מבקש בהתחלה, קודם כל בואו נעשה קצת סדר בדברים, לא נשפוך את המים עם התינוק, כמו שאחד מהדוברים פה אמר.

<יצחק שמואלי: ושוב, אני מוקיע בכל לשון של הוקעה ומגנה את מה שנעשה בבלגיה, שזו בושה למדינה, בושה לקבוצה, בושה למועדון, אבל מישהו ששם לב או שמע, וזה - - - בתקשורת ובה בלבד, מה היה לפני כאשר האוהדים הגיעו לשם?

<יצחק שמואלי: איזה נאצות הם קיבלו, מכות שהם חטפו.

<יצחק שמואלי: תעכבו אחרי כל הטיעונים, ושוב, אני לא מצדיק - - -

עיסאווי פריג': למה אוהדי באר שבע לא חזרו כך, ואוהדי מכבי לא קיבלו את זה?

עיסאווי פריג': למה דווקא בית"ר?

יעקב מרגי: אין לנו זמן.

יעקב מרגי: אמרת את הדברים.

יעקב מרגי: יצחק שמואלי, אמרנו את הדברים בהקדמה.

<אושרי בן-ציון דודאי: יש תשובה ברורה למה, איך זה קרה.

יעקב מרגי: אנחנו לקראת סיכום, אין לי זמן.

<יצחק שמואלי: אני נמצא עם האוהדים, אני הולך ללא מעט משחקים והייתי עד בזמנו לרצח האופי ולעליהום שעשו על - - - מנהלת, שלא התביישו וצעקו והוקיעו, ולא לעשות מכל האוהדים כאלה, כי לא כל האוהדים הם כאלה.

<יצחק שמואלי: שוב, אני אומר ואני עומד מאחורי כל מילה שאני אומר, כל העניין של האוהדים הקיצוניים, המתלהמים, זה בני נוער בני עשרה פלוס.

יעקב מרגי: תודה.

יעקב מרגי: אני חייב לסיים.

<יצחק שמואלי: ומדובר בעשרות בודדות, לא יותר, שמבאישים את ריחה של הקבוצה כולה.

יעקב מרגי: יצחק שמואלי, תודה.

יעקב מרגי: אנחנו רוצים להגיע לתכלס.

יעקב מרגי: גברת לילי הלפרין, יש לך דקה.

<לילי הלפרין: לילי הלפרין, מפתחת תכניות למניעת אלימות וגזענות.

יעקב מרגי: אחרי דבריך יהיה סיכום והצבעה על ועדת משנה.

<לילי הלפרין: אני עבדתי גם עם אוהדי בית"ר, שנתיים, קבוצות שהנחיתי במניעת אלימות וגזענות, בשביל זה אני פה.

<לילי הלפרין: אני רוצה לומר שהתחום הזה של גזענות ואלימות, כל פעם יש לו מישהו תורן ובוועדה הזאת, בוועדה החינוך, עסקנו הרבה פעמים בנושא של גזענות.

<לילי הלפרין: הפעם זה עלה בנושא של כדורגל, אבל החברה הישראלית כולה, בהתנהגות שלה בתחומים שונים, וזה לאו דווקא כדורגל, אם לא נטפל בעומק בחברה הישראלית, לא נעשה שינוי.

<לילי הלפרין: יש לי בעיה עם מה שאמרתם כאן.

<לילי הלפרין: הטיפול הנכון בבעיה של אלימות וגזענות במגרשי הכדורגל, צריכה להיות לאו דווקא עם הצעירים.

<לילי הלפרין: זה לא נכון לומר שרק הצעירים מעורבים.

<לילי הלפרין: קל להטיל את האשמה על הצעירים.

<לילי הלפרין: מישהו אמר את זה פה.

יעקב מרגי: לילי, משפט סיכום.

<לילי הלפרין: לא, רק שנייה.

יעקב מרגי: תני לי משפט סיכום חזק.

<לילי הלפרין: אז אני רוצה לומר שהצעירים לא בהכרח אשמים.

<לילי הלפרין: קל לזרוק את זה על הצעירים גם במקומות אחרים - - -

יעקב מרגי: כולם אשמים.

<לילי הלפרין: כי הצעירים לא מגובים ואין להם איך להגיב.

<לילי הלפרין: זה לא ארגון.

<לילי הלפרין: הצעירים שמטילים עליהם את האשמה על גזענות ואלימות, זה לא הוגן ולא נכון.

<לילי הלפרין: לגבי האלימות בכדורגל, צריך לעבוד עם הורים, אני כתבתי את זה כל כך הרבה פעמים.

<לילי הלפרין: אני רואה הורים שמלווים את הילדים שלהם למשחקי ספורט ואיך שההורים מתנהגים, איזה מודל חיקוי זה?

<לילי הלפרין: מה קורה עם השדרנים, פרשנים בטלוויזיה?

<לילי הלפרין: שפת הגוף, השפה, הנושא, הם מדברים בעצמם באלימות ובגזענות.

<לילי הלפרין: ושחקנים עצמם, מאמנים ושופטים, הרבה פעמים בעצמם מהווים מודל מאד גרוע לנוער הצעיר.

<לילי הלפרין: אני חושבת שצריך לעשות - - -

יעקב מרגי: תודה.

<לילי הלפרין: לעשות את הפעילות, לאו דווקא עם קהל היעד הצעיר.

<איתמר צ'יזיק: אפשר עוד מילה?

יעקב מרגי: מילה.

<איתמר צ'יזיק: 20 שנה של ניסיון, עם כל מה שהוזכר פה, עם כל הניסיונות שאתה רוצה, יש רק פתרון אחד, וזה הוזכר קודם, ואני אומר אם תלכו לכיוון הזה, אנחנו נוריד בצורה משמעותית מאד את האלימות – ענישה.

יעקב מרגי: ענישה.

יעקב מרגי: תודה.

יעקב מרגי: רבותי, סיכום.

יעקב מרגי: קודם כל הוועדה מודה לכל המשתתפים בדיון – חברי הכנסת והאורחים היקרים שבאו לתרום מניסיונם ומזמנם.

יעקב מרגי: הוועדה קוראת לכל הנוגעים בדבר בענף הכדורגל, במגרשי הכדורגל, לעשות הכל כדי למגר את תופעת הגזענות והאלימות במגרשים.

יעקב מרגי: הוועדה קוראת להתאחדות הכדורגל ליזום שיתופי פעולה עם משרד החינוך, שיביאו לחינוך במניעת אלימות וגזענות במגרשי הכדורגל.

יעקב מרגי: הוועדה קוראת להתאחדות הכדורגל להגיש לה את המלצותיה להתמודדות עם תופעת האלימות והגזענות של האוהדים במגרשי הכדורגל.

יעקב מרגי: ועדת החינוך, התרבות והספורט של הכנסת תקים ועדת משנה לספורט שבמעמד זה אנחנו נקים אותה, שתבחן את סוגיית החקיקה והחמרת הענישה, כפי שעלה מרוח הישיבה כאן.

יעקב מרגי: אני מביא כעת בפני חברי ועדת החינוך, התרבות והספורט את הצעת הוועדה להקמת ועדה משנה לספורט.

יעקב מרגי: אבקש להביא לידיעת

יעקב מרגי: כם כי ועדת החינוך, התרבות והספורט החליטה בישיבתה היום על הקמת ועדת משנה לספורט בהרכב הבא: חבר הכנסת מיקי מכלוף זוהר יהיה יושב הראש, חברת הכנסת מירב בן ארי חברה, חבר הכנסת יוסף ג'אברין חבר, חבר הכנסת איתן ברושי חבר, חברת הכנסת סופה לנדבר חברה.

יעקב מרגי: מי בעד הקמת הוועדה כפי שהוצגה?

יעקב מרגי: בעד - פה אחד ההצעה להקמת ועדת משנה לספורט נתקבלה

יעקב מרגי: פה אחד – שלושת חברי הוועדה, תודה רבה.

יעקב מרגי: אני מודה לכולם.

יעקב מרגי: הישיבה נעולה.